נונו (זמרת)

נעמי אהרוני-גל (נולדה ב-7 בספטמבר 1998), המוכרת בשם הבמה נוּנוּ (באנגלית: Nunu), היא זמרת-יוצרת ישראלית.

 ביוגרפיה 
אהרוני-גל נולדה וגדלה בשכונת כרם התימנים בתל אביב, לדורון גל, כירורג פה ולסת, ולמיכל אהרוני, עורכת דין ומרצה לכתיבה משפטית. סבה מצד אמה היה הסופר והמתרגם אריה אהרוני. היא למדה ב ובמגמת ג'אז בתיכון א' לאמנויות תל אביב. בצעירותה כתבה והלחינה שיר לצופי ים בשם "את חיה בסרט". התגייסה לצה"ל כמוזיקאית מצטיינת, במסלול שמשלב לימודים למוזיקאים מצטיינים ברימון בית ספר למוסיקה יחד עם שירות בלהקה צבאית. במהלך שירותה הצבאי כתבה והלחינה עבור פרויקט של מדור הלהקות הצבאיות שיר בשם "בייבי צה"ל". השיר יצא באוגוסט 2020 לאחר שחרורה מהצבא כסינגל בביצועה של עדן אלנה, אך נגנז זמן קצר מאוד לאחר שהצבא פרסם אותו ביוטיוב.

 קריירה 
שמאל|ממוזער|250px|נונו במצעד הגאווה בחיפה, 2022
ב-17 ביוני 2021 הוציאה את סינגל הבכורה שלה, "בנים". ב-10 באוגוסט 2021, הוציאה את הסינגל "אוהב לא אוהב".

ב-7 בדצמבר, הוציאה נוּנוּ את הסינגל השלישי שלה, "ליבינג דה דרים", שזכה לאהדה רבה ברשתות החברתיות, בפרט טיקטוק.

ב-12 בינואר 2022 הוציאה רוני דואני ביחד עם נוּנוּ חידוש לשיר "אדוני" כחלק מהמיני אלבום "SuperSet" של דואני. ב-10 במאי באותה שנה הופיעה כזמרת החימום, יחד עם דואני, במופע השני של מארון 5 בפארק הירקון בתל אביב.

ב-16 בפברואר 2022 הוציאה נוּנוּ את הסינגל הרביעי שלה, "גוליית 2" ב-16 במאי 2022, הוציאה את הסינגל החמישי שלה, "שוז". ב-6 ביוני 2022, לרגל חודש הגאווה, הוציאה עם שגיא קריב את שיר הגאווה "Cute Boy", בשיתוף עם ליין מסיבות הלהט"ב פוראבר תל אביב. ב-18 ביולי 2022, יצא לאור אלבום הבכורה שלה, סטטוס.

באוגוסט 2022 זכתה בפרס אקו"ם לתגלית השנה. באוקטובר 2022 הוכרז כי היא מועמדת בפעם הראשונה לפרס המוזיקה של MTV אירופה למופע הישראלי הטוב ביותר לשנת 2022.

באמצע 2022 השתתפה נונו בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "ישנן בנות". ב-24 באוקטובר 2022, הוציאה נוּנוּ את הסינגל השביעי שלה, "סיוופלה", בהשתתפות ההרכב TOX1C. ב-11 בדצמבר הוציאה יחד עם אנה זק ועדן בן זקן את הסינגל "ראשון בבוקר".

בשנת 2023 נבחרה על ידי פורבס ישראל לאחת מ-30 הצעירים הישראלים המבטיחים ביותר. ב-25 ביוני של אותה השנה הוציאה את הסינגל "אומיגאד", שהגיע למקום השמיני במצעד הרשמי של גלגלצ ולמקום ה-18 במצעד של מדיה פורסט. ב-10 באוגוסט הוציאה את הסינגל "מלאך", שיתוף פעולה עם עיליי אשדות ואבשה. ב-30 באוגוסט הוציאה את הסינגל "ביצ'". בנובמבר של אותה השנה, הוציאה את הסינגל "כשהשמש שוב".

ב-26 במרץ 2024 הוציאה את השיר "אבא בוא", השיר נוצר בהשראת סיפורם של יונתן דיטש ורעייתו מורן, שנונו הכירה באופן אישי. נונו כתבה את השיר "אבא בוא" בלילה שלאחר הלווייתו של יונתן, כמחווה לסיפור אהבתם.

נונו חיברה את המוזיקה למחזה "כאפות" מאת גיתית פישר ושיר ראובן, שהוצג בתיאטרון הקאמרי בעונת 2024.

ב-2 בדצמבר 2024 הוציאה את השיר "היי את", אותו כתבה והלחינה וביצעה כדואט יחד עם גידי גוב.

ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, עדן דרסו והמפיק אורי שוחט.

ב-4 במרץ 2025 הוציאה את האלבום "מה חוץ מזה" בהפקה משותפת שלה ושל גל עובד. ב-31 בדצמבר 2025 הוציאה את "אל תציע לי".

דיסקוגרפיה
אלבומי אולפן
 2022: סטטוס
 2025: מה חוץ מזה

מיני-אלבומים
 2022: Nunu Rmx - EP
 2022: הופעות חיות במפעל הפיס (Live) - EP

 סינגלים 
שם השירשנהמיקומי שיאאלבוםמדיה פורסטמדיה פורסטTVגלגלצהיטליסטהעשירייה"בנים"2021—————סטטוס"אוהב לא אוהב"—————"ליבינג דה דרים"——3—4"גוליית 2"2022—————"שוז"—————"Cute Boy"(עם שגיא קריב ופוראבר תל אביב)4—1—1סינגל ללא אלבום"סיוופלה"(עם TOX1C)9—4—3"ראשון בבוקר"(עם עדן בן זקן ואנה זק)1——77—7"אומיגאד"20231867——סינגל ללא אלבום"ביצ'"—————"כשהשמש שוב"16————שיתופי פעולה"מלאך"(עיליי אשדות עם נונו ואבשה)2023—————סינגל ללא אלבום

 פילמוגרפיה 
 וידאו קליפים 
שירשנהבמאימספר צפיות במיליונים
(נכון לינואר 2023)מקור"בנים"2021אדם גבאי0.75"אוהב לא אוהב"0.2"ליבינג דה דרים"אדם גבאי, נונו וברק סוריאן4.7"גוליית 2"2022אדם גבאי, נונו1.0"שוז"אדם גבאי, עיליי אשדות ונונו0.2"Cute Boy"אדם גבאי, נונו13.0"יש וייב שאין וייב"0.18"סיוופלה"1.2"אומיגאד"2023אדם גבאי, נונו

 פרסים ומועמדויות 
שנהפרסקטגוריהמועמדותתוצאה2022פרסי נבחרי השנה של פרוגיפריצת השנה במוזיקהנונושיר השנה"קיוט בוי"

 קישורים חיצוניים 






 הערות שוליים 
11.נונו - סיוופלה - Nunu x Tox1c (הקליפ)

קטגוריה:זמרות ישראליות
קטגוריה:זמרים ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:אנשי השנה של מצעד הפזמונים העברי
קטגוריה:פורבס 30Under30: ישראל
קטגוריה:אמנים ישראלים הידועים בשם במה
קטגוריה:ישראליות שנולדו ב-1998
קטגוריה:ישראלים שנולדו ב-1998